Фёдар Яфрэмавіч Макавецкі

Фёдар Яфрэмавіч Макавецкі (, вёска Багданаўка, Талачынскі раён, Віцебская вобласць — ) — удзельнік Грамадзянскай і Вялікай Айчыннай войнаў, Герой Савецкага Саюза (1943).

 Біяграфія 
Нарадзіўся ў сям'і сялян. Скончыў 8 класаў школы.  У Чырвонай Арміі з 1919 года. Удзельнік грамадзянскай вайны. Скончыў Кароткатэрміновыя курсы ваенных камандзіраў у Маскве, у 1926 годзе — Аб'яднаную ваенную школу імя Леніна ў Ташкенце, у 1935 годзе — курсы «Выстрал». У 1927—1937 гг. на службе у пагранічных войсках НКУС СССР. У 1938 г. скончыў Вышэйшую пагранічную школу і выкладаў у Саратаўскай пагранічнай школе НКУС СССР.

У час Вялікай Айчыннай вайны са студзеня 1942 г. на  Паўднёва-Заходнім, Варонежскім, Сталінградскім, Данскім, Цэнтральным, Беларускім, 1-м і 4-м Украінскім франтах. Удзельнічаў у Сталінградскай і Курскай бітвах. Стралковы полк пад камандаваннем  падпалкоўніка Ф. Я. Макавецкага вызначыўся 21 верасня 1943 г. пры фарсіраванні рэк Дзясна і Дняпро на поўнач ад Кіева. 

Да 1947 года служыў у Савецкай Арміі. Жыў і працаваў у гарадскім пасёлку Коханава Талачынскага раёна. Памёр Ф. Я. Макавецкі 7 мая 1974 г.

 Літаратура 

 Белінскі, М. Герой Савецкага Саюза Ф. Е. Макавецкі / Віцебскі рабочы. — 1947. — 22 чэрв.
 Захараў, Г. Партрэт героя / Г. Захараў // Віцебскі рабочы. — 1972. — 15 ліп.

 Спасылкі 


Катэгорыя:Афіцэры СССР
Катэгорыя:Удзельнікі Грамадзянскай вайны ў Расіі
Катэгорыя:Военачальнікі Вялікай Айчыннай вайны
Катэгорыя:Постаці Коханава